**Vyhodnotenie dotazníkového prieskumu spokojnosti s poskytovanými službami v Dome pokojnej staroby n.o ., Gbely, ul. Hudecova**

V našom zariadení sme vykonali malý prieskum spokojnosti rodinných príslušníkov klientov s poskytovanými sociálnymi službami. Použitou metódou prieskumu bol online dotazník, ktorý bol zaslaný príbuzným do mailu a zverejnený na facebookovej stránke zariadenia. Prieskum bol realizovaný v období od 24.11.2022 do 4.12.2022.

Dotazník bol anonymný a dostupný pre všetkých rodinných príslušníkov/príbuzných našich klientov. Cieľom prieskumu bolo zistiť, ako sú rodinní príslušníci klientov spokojní s kvalitou poskytovaných sociálnych služieb, aby sme na základe informácií zo spätnej väzby mohli rozvíjať a skvalitňovať naše služby. Dotazník nám vyplnilo 27 rodinných príslušníkov.

Vyhodnotenie odpovedí na jednotlivé otázky dotazníka:

1. **Ste spokojná/spokojný s procesom prijímania Vášho príbuzného do nášho zariadenia?**

Väčšina rodinných príslušníkov je spokojná s procesom prijímania svojho príbuzného do zariadenia. Nespokojný nebol ani jeden respondent.

1. **Ste spokojná/spokojný s prístupom a s komunikáciou zamestnancov zariadenia s Vami ako príbuznou/príbuzným?**

Devätnásť respondentov uviedlo, že je spokojných s prístupom a komunikáciou zamestnancov zariadenia a osem respondentov uviedlo, že je čiastočne spokojných.

# Ste spokojná/spokojný s poskytovaním informácií zo strany personálu?

Opäť devätnásť respondentov uviedlo, že je spokojných s poskytovaním informácií zo strany personálu a osem ich je čiastočne spokojných.

# Ste spokojná/spokojný s prístupom zamestnancov zariadenia k Vášmu príbuznému?

Väčšina respondentov je spokojných s prístupom zamestnancov zariadenia k ich príbuznému, štyria uviedli, že sú čiastočne spokojný a dvaja uviedli možnosť „iné“, bližšie však už viac nešpecifikovali.

# Ste spokojná/spokojný s poskytovaným ubytovaním a s vybavenosťou izby Vášho príbuzného?

#

Polovica opýtaných je spokojných s poskytovaným ubytovaním a s vybavenosťou izby svojho príbuzného, sedem respondentov je čiastočne spokojných, jeden opýtaný je nespokojný a päť respondentov uviedlo možnosť „iné“ , ale bližšie nič viac nerozpísali.

# Ako celkovo hodnotíte priestory (interiér a exteriér) zariadenia?

Na otázku ako celkovo hodnotíte priestory zariadenia bolo spokojných šestnásť respondentov, 8 respondentov bolo čiastočne spokojných a traja respondenti uvideli možnosť „iné“.

# Ako hodnotíte čistotu a poriadok v zariadení?

S čistotou a poriadkom v zariadení je spokojných dvadsať respondentov, čiastočne spokojných je päť a dvaja respondenti uviedli možnosť „iné“.

# Ste spokojná/spokojný s poskytovanou starostlivosťou týkajúcou sa hygieny a čistoty u vášho príbuzného (sprchovanie, kúpanie, prebaľovanie, čistota oblečenia)?

#

Dvadsať respondentov je spokojných s poskytovanou starostlivosťou týkajúcich sa hygieny a čistoty svojho príbuzného, štyria respondenti sú čiastočne spokojný dvaja respondenti sú nespokojný a jeden respondent uviedol možnosť „iné“.

# 9. Ste spokojná/spokojný s pripravovaným jedlom/s podávanou stravou v zariadení?

Na otázku spokojnosti s podávanou stravou odpovedalo štrnásť respondentov, že sú spokojný, šesť respondentov je čiastočne spokojných, päť nespokojných a dvaja respondenti uviedli možnosť „iné“.

#  Ste spokojná/spokojný s aktivitami realizovanými terapeutkou pre klientov?

# S aktivitami realizovanými terapeutkou pre klientov je spokojných sedemnásť respondentov, traja sú čiastočne spokojný, dvaja nespokojný a možnosť „iné“ označilo šesť respondentov.

# Je podľa Vás, Váš blízky spokojný/spokojná v našom zariadení?

#

# Na otázku či je ich príbuzný spokojný v našom zariadení šestnásť respondentov uviedlo, že je spokojný, osem uviedlo možnosť čiastočne spokojný, dvaja nespokojný a jeden respondent zvolil možnosť „iné“.

# Vaše pripomienky, návrhy, pochvaly:

# V poslednej otázke mali príbuzný možnosť vyjadriť svoje pripomienky, návrhy a pochvaly.

# Väčšina respondentov vyjadrila spokojnosť od prijatia príbuzného až po pobyt. Poďakovala sa za  starostlivosť všetkým zamestnancom o blízkych, dobrý prístup ku klientom aj rodine. Pracovníkov hodnotia ako milých, príjemných, ochotných a usmiatych. Pochvalu sme dostali aj za čisté prostredie a udržovaný kvetinový záhon v areály. Uvítali by však častejšie návštevy lekára v zariadení, možnosť zabezpečenia fyzioterapeuta, viac aktivít pre menej aktívnych klientov, pestrejšiu stravu a lepšie vybavenie izieb.

Výsledky dotazníka budú prejednané na najbližšom zasadnutí rady prijímateľov za prítomnosti riaditeľky, hlavnej sestry, vedúcej stravovacieho úseku a sociálnej pracovníčky zariadenia.